Diari Oficial de la Generalitat Valenciana


Sumari del DOGV 9036, del 08-03-2021 (2021/1938)

ORDRE 2/2021, de 26 de febrer, de la consellera d'Innovació, Universitats, Ciència i Societat Digital, per la que es nomena Jesús Olavarría Iglesia i Manuel González Ferrandis com a vocals del Consell Social de la Universitat de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1938


Data del document
:   26-02-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Universitat de València

ORDRE 2/2021, de 26 de febrer, de la consellera d'Innovació, Universitats, Ciència i Societat Digital, per la que es nomena Jesús Olavarría Iglesia i Manuel González Ferrandis com a vocals del Consell Social de la Universitat de València. [2021/1938]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, en regula en l'article 5 la composició i estableix en el seu apartat tres els vocals en representació del consell de govern de la universitat.  
El Consell de Govern de la Universitat de València, en la sessió de 2 de febrer de 2021, ha designat com a representants del Consell de Govern en el Consell Social Jesús Olavarría Iglesia, en representació del personal docent, i Manuel González Ferrandis, en representació de l'estudiantat.  
Vist el que s'ha exposat, d'acord amb el que es disposa en els articles 5.3 i 6.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats, i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital,  
  
ORDENE  
  
Primer  
Nomenar com a vocals del Consell Social de la Universitat de València, designats pel Consell de Govern d'aquesta universitat,  
- Jesús Olavarría Iglesia, en representació del personal docent, que renova.  
- Manuel González Ferrandis, en representació de l'estudiantat, en substitució de Mercedes Elizalde Monteagudo.  
  
Segon  
La present ordre produirà efectes des de l'endemà de ser publicada en el Diari Oficial de la Generalitat Valenciana.  
  
D'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta ordre, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 26 de febrer de 2021  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS